Berzsenyi Dániel költészete

1. **Berzsenyi élete**

Berzsenyi Dániel 1776. május 7-én született Vas megye Hetye nevű községében nemesi családból. Anyja korán meghalt. Apjával nem volt jó a kapcsolata. Sokat betegeskedett. 13 éves korában a soproni evangélikus líceumba járt, de nem érettségizett le. Nyelveket tanult (német, latin), és sokat foglalkozott az antik római, görög mitológiával, ez nagy hatással volt költészetére. Horatius volt a példaképe, költészetére nagy hatással volt. Életfilozófiája a következő volt: arany középút. Mérsékelt, minden túlzásoktól mentes életmód. . Elvette a mindössze 14 éves Dukai Takách Zsuzsannát. 1804-ben Niklára költöztek, ahol Berzsenyiből kiváló önellátó gazda lett. Költői tehetségét Kazinczy fedezte fel, aki később segített kötetei kiadatásában. Egy Pesten eltöltött hét alatt megismerkedett Kölcseyvel. Kölcsönös ellenszenv alakult ki, mivel Kölcsey lenézte a vidéki költőt. . Utolsó éveit visszavonultan, betegesen töltötte, s 1836-ban Niklán meghalt.

1. **Költészete**

* Az ódaköltő
* Az elégikus

1. *Az ódaköltő*

Berzsenyi Horatius útmutatását elfogadva, és a klasszicizmus parancsát is követve a lelket kívánta művelni, nemzetének akart szolgálni hazafias ódáival. Eleinte klasszicista szerelmes és alkalmi verseket készített, az arany középutat dicsérte. A fennkölt óda műfajában hamar maga mögött hagyta Virág Benedeket, a kor legünnepeltebb ódaköltőjét.

**A magyarokhoz**

Ódai művei közül talán ez a legnevezetesebb, a legtöbbször idézett alkotás. Többszöri átdolgozás, csiszolgatás után végleges formáját 1810-ben nyerte el.

**Műfaja:** hazafias óda

**Horatius:** A rómaiakhoz c. művét követi. Alapvetően a múltat és a jelent állítja ellentétbe egymással.

**Versforma:** alkaioszi strófa – antik jellemző.

**Ódai jellemző:** a régmúltról fennhangon beszél, dicsőségesnek találja

**Romantikus stílusjegyek:** nagy érzelmek, túlzások, nagy képek

1. *Az elégikus költő*

A házasságkötés fordulópont az ember életében, az ifjúság lezárását jelenti. Így volt ez Berzsenyi életében is. Niklára költözése után egyhangú vált az élete, s ekkor keletkeznek legszebb elégiái. 8-10 verset sorolhatunk ehhez a műfajhoz, s valamennyinek alaptémája a mulandóság, az idő gyors múlása, minden élő elkerülhetetlen végzete.

**A közelítő tél**

1804 és 1808 között keletkezett; eredeti címe: Ősz, majd Kazinczy javasolta a változtatást.

**Műfaja:** elégia

A vers felépítése könnyen követhető, logikus gondolatmenetet mutat.

1-3.vsz: tagadásra fordított idill leírása (negatív festés) – a természet festésével érzékelteti az idő múlását

* NINCS: dísz, labyrinth, Zephyrmsymphonia, gerlice, illat, stb…
* antik hangulat a nevek miatt
* 3.vsz-ban ellentét: „nemrég az öröm víg dala harsogott” „most minden szomorú s kiholt”

4. vsz: filozófiai általánosítás: minden elmúlik

* az idő észrevétlenül tovasiklik, minden az ég alatt csak „jelenés”, pillanatig tartó tünemény
* ismétlés: „minden” (hangsúlyozza, hogy nincsen kivétel)
* hasonlat: a valóságot, a jelenéseket egy kis nefelejcshez hasonlítja, amit bármikor eltaposhatnak

5-6.vsz: saját életére vonatkoztatja az előző megállapítást: szomorú lemondással veszi tudomásul, hogy elmúlt az ifjúsága; a természet és az élet párhuzama megszakad, hiszen az elmúlt ifjúság már nem tér vissza soha

* ismétlés: „még alig”

„itt hágy”

* tavasz =ifjúság (metafora)
* nektár: antik kultúra
* kikelet = szerelem

A mulandóság miatti megrendültség a vers dallamában, ritmusában is érzékelhető.

* alliteráció (violás völgy, minden míve)
* enjambement (áthajlás)
* mondatok modalitása

1. **Osztályrészem**

1799 körül keletkezett. Életrajzi ihletésű önvallomás. Ebben a művében is példaképét, Horatiust követi.

**Műfaja:** elégikus óda

**Cím:** osztályrész = sors

**Téma:** megérkezés, megnyugvás, letelepedés

*1-2. vsz:* megnyugvás

* rövid kijelentő mondatok
* E/1.-személyes hangvétel, önvallomás
* olyan, mintha hajóval menne és megérkezik
* motívum:kikötés = hazatérés, megérkezés
* utazás = élet

*3-4.vsz:* a költő a boldog megelégedés illúziójába ringatja magát

* összehasonlítja saját birtokát az ókori görög tájakkal
* felsorolás: Tarentum, Larissza, Tiburi forrás (mind Horatiussal van kapcsolatban)
* a felsorolt tájakat ellentétbe állítja a sajátjával
* Horatius vidéke tele van kultúrával 🡨🡪az övé nem, de elégedett
* a szabadságot tipográfiailag kiemeli (a saját földjén szabad)
* költői kérdés: „Kérjek-e többet?”

*5. vsz:* sztoikus nyugalom megjelenése (minden mindegy)

* beletörődik a sorsába, bármit is hoz

*6. vsz:* költészet vigasza

* mindig boldog lesz, bármi történik vele- csak a költészet legyen vele
* a művészet széppé teszi az életét, környezetét

*7. vsz:* emelkedettséggel vall a költészetről

* ismétlés: „essem” – bármi történhet
* ellentét: Gröndland🡨🡪forró szerecsen homok
* hideg 🡨🡪 meleg
* végletekkel emeli ki, hogy bármi lesz, ő boldog marad

A vers boldog, nyugodt érzéssel kezdődik, majd a végéhez haladva egyre zaklatottabb lesz. Úgy tűnik, mintha magát is meg akarná győzni a saját boldogságáról. Berzsenyi nehezen viselte a remeteéletet, a magányt. A vers nem sorolható sem az ódák, sem az elégiák közé, mivel mindkét műfaj jegyeit magán viseli.

Berzsenyi arany középszert, józan örömet zengő idilljei mindig úgy hatnak, mint amikor egy oroszláni hanganyagú baritonista pianót énekel. Az a költői szélvész, ami Berzsenyi, ilyenkor visszafogja magát, halk zefírt játszik, vagy legalábbis megpróbál játszani. Nekünk, olvasóknak, hallgatóknak azonban nem szabad becsapódnunk, nem szabad azt hinnünk, hogy egy vers okvetlenül azt jelenti, amit jelenteni látszik, amit szavai jelentenek. A vers nagyobb tartománya a szavak mögött terül el, az jelzi magát a szavakon át, illetve fojtódik el, kanyarodik el a szavak által. Az*Osztályrészem* abba a verstípusba tartozik, amelyben a szöveg megfogalmazott, világos szavakba öntött tartalma élesen eltér a szöveg mögöttes jelentésétől, a vers egészének sugallatától. Ez a kettősség vagy ellentmondás nyílt és rejtett tartalom között a mindenkori költészet egyik lehetséges, titkos hatóanyaga, a modern költészetben pedig egyre gyakoribbá válik. Az *Osztályrészem* első öt versszakában egyebet nem tesz a költő, mint dicséri-magasztalja sorsát, el van ragadtatva mindattól, ami körülveszi, és mindattól, ami benne magában van, az elégedettség himnuszát kürtöli. *Kegyes istenimtől / Kérjek-e többet?* – kiált fel, mintegy a szerénység eksztázisában. Az utolsó két versszak azonban fordulatot hoz: Camoenához, a Múzsához fohászkodik a költő: *Csak te légy velem, te szelíd Camoena! / Itt is áldást hint kezed életemre…* Nincs ebben semmi különös; milliószor fordultak és fordulnak a költők, míg a világ világ, a Múzsához, hogy meg ne vonja tőlük kegyeit. A 6. versszak 3. sorában mégis akad valami furcsaság: *S a vadon tájék kiderült virány lesz / Gyönge dalodra* – folytatja ugyanis Berzsenyi. Hogy-hogy „vadon” tájék? – csodálkozik az olvasó. Hiszen eddig egyebet nem hallott, mint a tájék szépségének dicséretét, asszociációként harmóniákat és tibúri forrást. Most egyszerre miért volna vadon ez a tájék? Úgy érzem, ez a „vadon” jelző itt, ezen a helyen olyasféle, mint egy nyelvbotlás, amely váratlanul világot vet elrejtett gondolatainkra. Talán mégsem olyan tökéletes, olyan maradéktalanul édes az a sors, amit a költő osztályrészül kapott, talán még sincs vele olyan mélységesen megelégedve? Ezt a futó gyanúnkat aztán megerősíti, mintegy bizonyossággá teszi az utolsó versszak:

|  |  |  |  |  |  |
| --- | --- | --- | --- | --- | --- |
| |  | | --- | | *Essem a Grönland örökös havára,* |  |  | | --- | | *Essem a forró szerecsenhomokra:* |  |  | | --- | | *Ott meleg kebled fedez, ó Camoena,* |  |  |  | | --- | --- | |  | *Itt hüves ernyőd.* | |

A vers és az egész magyar irodalom egyik legszebb helye ez a záró versszak. Ez az, amit nem felejtünk el, ez az, ami mindig visszacseng a fülünkbe. Grönland örökös hava, forró szerecsenhomok – eltéveszthetetlenül karakteres, igazán-de-igaz Berzsenyi-szavak. Egyébként logikailag, értelme szerint ugyanazt mondja a záró versszak, mint az eddigiek: mindenütt boldog leszek, ahogy eddig is boldog voltam, ha a költészet istennője velem marad. De hát a verseknek nemcsak logikájuk, értelmük-tartalmuk van, hanem szavak mögötti terük, hangulatuk, sugallatuk, képeik. És itt ez a belsőbb értelem nagyon is szembeszegül a külső értelemmel. A szembeszegülést, az eltérést mindenekelőtt a költői kép hordozza. Idáig a Dunántúl szép lankáin jártattuk a tekintetünket, most egyszerre ugrik egyet a képzeletbeli felvevőgép, a költő szeme shakespeare-i módon földről égbe villan, a vers horizontja félelmesen kitágul. Egy másodperc alatt Grönlandra ragad minket, a másik másodperc alatt a Szaharába. Váratlan ez a váltás a hazai, földrajzilag is körülhatárolt otthoniasságból a földgolyó két, ellentétes pontjára. Természetesen az ellentétezés technikája mindig is ismert volt a költői gyakorlatban, a közelnek és a távolnak, a hidegnek és a forrónak az ellentéte mindig költői hatás forrása lehetett. De a váltás itt nagyon gyors; lelki ugrást érzékeltet az olvasóval. Nem is következik az előzményekből, annál kevésbé, mert a hirtelen bevágott két kép – Grönland, Szahara – *hangulata* szögesen ellenkezik az eddigiekkel: valamiféle tragikumot csúsztat bele a vers kedélyállapotába. „Essem a Grönland örökös havára…” – mintha egyszerre valami katasztrófáról volna szó, valami megjósolt repülőszerencsétlenségről, valami tragikus fentről lebukásról. Az „essem” szó kétségkívül zuhanást jelent, hasonlót az álombeli zuhanásokhoz, valamely előreérzését bekövetkezhető drámai bukásoknak vagy múltbeli, lelki tapasztalatok beszüremkedését a sorok közé. A költői kép emocionális hangulata – a tragikus zuhanás – élesen ellentmond a vers fogalmi közlésének.

Nemes Nagy Ágnes: Berzsenyi Dániel: Osztályrészem. <http://dia.pool.pim.hu/html/muvek/NEMESNAGY/nemesnagy00234a/nemesnagy00267/nemesnagy00267.html>

Források:<http://kidolgozott-erettsegi-tetelek.blogspot.hu/2012/11/berzsenyi-daniel-elete-es-munkassaga.html>

<http://erettsegizz.com/magyar-irodalom/berzsenyi_daniel_kidolgozott_erettsegi_tetelek/>

<http://webcache.googleusercontent.com/search?q=cache:tGo9yWF1jLMJ:www.diakoldal.hu/assets/res/notes/f5427aa2a4ec7fff7d87338c2ccf9e2f15._berzsenyi_daniel.doc+&cd=13&hl=hu&ct=clnk&gl=hu>

Szabó Brigitta 13.D

Berzsényi Dániel Horác:

* klasszicista óda
* mitája hasonló a Horatius Leuconoéhoz és Thaliarcushoz címu versekhez
* Központ: a költő megpróbálja az elégedettség illúziójába ringatni magát,
* Lezárás nyitottá teszi a művet
* Konkrét képeket jelenít meg pl. zord tél, carpe diem elv.
* Arany közép gondolata megjelenik, azaz a végletesség elutasítása. Cselekvésre szólít fel.
* Első két versszak között megfigyelhető a kint és a bent ellentéte: kinti, emberek nélküli táj komor, téli hangulatot áraszt, míg bent az emberek vidám társasága tűnik fel.
* Az utolsó két versszakban fejti ki, hogy nem számít milyen közel van a tél (az öregség), addig kell örülni, amíg lehet.
* Verselés: alkaioszi strófa.
* E/2 személyben van megírva, rengeteg felszólítás.
* Az eredeti latin helyszíneket magyar helyszínekkel helyettesítette.

Horváth Orsolya 13.D

Források:

[http://web.interware.hu/drmsp/tetelek/Regisegek/irodalom/kberzsen.dochttp://web.interware.hu/drmsp/tetelek/Regisegek/irodalom/kberzsen.doc](http://web.interware.hu/drmsp/tetelek/Regisegek/irodalom/kberzsen.dochttp:/web.interware.hu/drmsp/tetelek/Regisegek/irodalom/kberzsen.doc)